Source: https://www.volkswagen.hu/hirek-es-hirlevel/hirek/1190-a-valasztott-birosag-doentese-a-volkswagen-es-a-suzuki-koezo
Timestamp: 2018-10-18 10:08:12
Document Index: 31878509

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

A választott bíróság döntése: a Volkswagen és a Suzuki között az együttműködés megszűntnek teki... - Hírek - Hírek és hírlevél | Volkswagen Magyarország
A választott bíróság döntése: a Volkswagen és a Suzuki között az együttműködés megszűntnek tekintendő
• A választott bíróság megerősíti, hogy a Volkswagen eleget tett szerződésbeli kötelezettségeinek, és úgy véli, hogy a Suzukinak természetes joga van arra, hogy szerződést ésszerű előzetes értesítési határidővel felmondja.
• A Volkswagen megválik a 19,9 százalékos Suzuki-részesedésétől , és a tranzakciótól kedvező hatást vár a cég bevételeire és pénzügyi likviditására.
• A döntőbírák úgy vélték, hogy a Suzuki megszegte a szerződéses kötelezettségeit a Volkswagennel szemben, és hogy a Volkswagen jogosult kártérítésre.
Egy londoni választott bíróság meghozta döntését a Suzuki Motor Corporation és a Volkswagen Aktiengesellschaft közötti vitában. Ennek eredményeképpen a két cég között az együttműködést befejezettnek minősül. A döntőbírák megerősítették, hogy a Volkswagen teljesítette az együttműködési szerződésből eredő kötelezettségeit, és úgy találta, hogy a Suzuki a szerződést ésszerű előzetes értesítési határidővel mondta fel. Ennek következteében a Volkswagen megválik a 19,9 százalékos Suzuki-részesedésétől, és ettől a tranzakciótól kedvező hatást vár a cég bevételeire és pénzügyi likviditására. A választott bíróság azt is megerősítette, hogy a Suzuki megszegte a megállapodásból eredő szerződéses kötelezettségeit a Volkswagennel szemben, és hogy a Volkswagen jogosult kártérítést követelni.
A Volkswagen-csoport vasárnapi közleményében kifejtette, hogy "Üdvözöljük a választott bírósági ítélettel létrejött egyértelmű, világos helyzetet. A választott bíróság elutasította a Suzuki állítását, hogy (a Volkswagen) megszegte a szerződést, és úgy vélte, hogy a Volkswagen teljesítette az együttműködési szerződésből eredő kötelezettségeit. Ugyanakkor a döntőbírák úgy vélték, hogy a Suzuki részéről a szerződés ésszerű előzetes értesítési határidővel történt felmondása jogszerű volt, és a Volkswagennek ennek értelmében meg kell válnia a megvásárolt (Suzuki) részvényektől. Ez a döntés azon az elven alapszik, hogy egy szerződést ésszerű előzetes értesítési határidővel fel lehet mondani. A Volkswagen a döntéstől, a Suzuki részvények értékesítésétől kedvező hatást vár a cég bevételeire és pénzügyi likviditására". A választott bíróság ugyancsak megerősítette, hogy a Suzuki megszegte az együttműködési megállapodást. A Suzuki 2010 végén, 2011 elején megszakított egy futó együttműködési projektet, és nem biztosította a Volkswagennek a dízel motorok szállítására való utolsó igényének teljesítését. A Volkswagen fenntartja magának a jogot, hogy a Suzukival szemben kártérítési igénnyel lépjen fel.
2009 decemberében a Volkswagen és a Suzuki megegyezett egy innovatív, környezet-barát és olcsó gépkocsi közösen kifejlesztéséről, illetve jelenlétük megnöveléséről a dinamikusan fejlődő, új autóipari piacokon. Ezzel egy időben megegyeztek a stratégiai együttműködésről is. A Volkswagen megvásárolta a Suzuki részvényeinek 19.9 %-át, és ennek ellentételéként a Suzuki megvásárolta a Volkswagen Aktiengesellschaft rendes részvényeinek kb. 1.5 %-át. 2011 novemberében a Suzuki választott bírósági eljárást kezdeményezett Londonban.